EkBass/fiwiki-20250220-pages-articles huggingface dataset:
Niilinvaraani

Niilinvaraani (Varanus niloticus) on Afrikassa elävä varaanilaji. Se on erittäin hyvä uimari, joka viihtyy myös puissa. Niilivaraani asuu veden lähistöillä, missä se etsii ravinnokseen pieniä selkärangattomia, kaloja, lintuja ja linnun munia. Viileämmässä ilmastossa asuvat niilivaranit vetäytyvät sään kylmetessä yhteispesään talvihorrokseen. Naaraat laskevat munansa termiittikekoihin. Tämän varaanin pituus on jopa 202 cm. Niilinvaraani on levinnyt vieraslajina myös Pohjois-Amerikkaan, Yhdysvaltojen kaakkoisosiinUSGS, Nonindigenous Aquatic Species: Nile monitor Luettu 15.6.2011 . == Lähteet == *ITIS: Varanus niloticus === Viitteet === Luokka:Varaanit
Juan Camilo Zúñiga

Juan Camilo Zúñiga (s. 14. joulukuuta 1985 Chigorodó, Kolumbia) on kolumbialainen jalkapalloilija. Hän pelasi pitkään Italiassa muun muassa Napolin joukkueessa. Hän oli pelipaikaltaan oikea laitapuolustaja tai -linkki. == Seurajoukkueura == Zúñiga siirtyi kotimaansa Atlético Nacionalista vuonna 2008 italialaiseen Sienaan. 9. heinäkuuta 2009 hän teki viisivuotisen sopimuksen Napolin kanssa.Napoli, ufficializzati Campagnaro e Zuniga SSC Napoli. Viitattu 10.6.2011 Hän pelasi joukkueessa ajoittain myös vasempana laitalinkkinä, sen käyttäessä muodostelmaa 3-5-2. Tammikuussa 2010 Andrea Dossenan saavuttua joukkueeseen Zúñiga menetti aloituskokoonpanopaikkansa ja on sen jälkeen pelannut laitalinkkinä myös kentän oikealla laidalla tarvittaessa. Zúñiga teki ensimmäisen maalinsa Italian pääsarjassa 20. helmikuuta 2011 ottelussa Cataniaa vastaan. == Maajoukkueura == Zúñiga teki ensiesiintymisensä Kolumbian maajoukkueessa 9. maaliskuuta 2005 ottelussa Yhdysvaltoja vastaan. 6\. kesäkuuta 2011 Kolumbian päävalmentaja Hernán Darío Gómez valitsi Zúñigan vuoden 2011 Copa Américaan osallistuvaan joukkueeseen.Lista de convocados Selección Colombia Mayores para Copa América Argentina 2011 CFA. Viitattu 10.6.2011. == Lähteet == == Aiheesta muualla == * Juan Camilo Zúñigan esittely Napolin virallisella sivustolla * Juan Camilo Zúñigan tilastot National Football Teams -sivustolla Luokka:Kolumbialaiset jalkapalloilijat Luokka:Vuonna 1985 syntyneet Luokka:Elävät henkilöt
Cedric Maxwell

Cedric Bryan Maxwell (s. 21. marraskuuta 1955 Kinston) on yhdysvaltalainen entinen koripalloilija. == Ura == Maxwell pelasi yliopistokoripalloa Charlottessa vuosina 1973–1977. Hän osallistui NBA:n vuoden 1977 varaustilaisuuteen, jossa Boston Celtics varasi hänet kahdentenatoista pelaajana. Tilastojen valossa hänen paras kautensa oli kausi 1978–1979, jolloin hän teki 19,0 pistettä ja otti 9,9 levypalloa ottelua kohden. Ensimmäisen NBA-mestaruutensa Maxwell voitti kaudella 1980–1981, jolloin hänet valittiin myös finaalien arvokkaimmaksi pelaajaksi. Seuraavan kerran Maxwell voitti mestaruuden kaudella 1983–1984. Hän edusti Bostonia vuoteen 1985 asti, jonka jälkeen hänet kaupattiin Los Angeles Clippersille vaihdossa Bill Waltoniin ja ykköskierroksen varaukseen. Maxwell pelasi Clippersissa puolitoista kautta, jonka jälkeen hänet myytiin Houston Rocketsille, jossa hän vietti yhden kauden. Lokakuussa 1988 hänen pelioikeutensa myytiin Washington Bulletsille, mutta hän ei koskaan edustanut seuraa. == Lähteet == == Aiheesta muualla == *NBA:n pelaajaprofiili *Basketball-Referencen pelaajaprofiili Luokka:Yhdysvaltalaiset koripalloilijat Luokka:Vuonna 1955 syntyneet Luokka:Elävät henkilöt
The Resident

The Resident on vuonna 2011 ilmestynyt kauhuelokuva, jonka on ohjannut Antti J. Jokinen ja jonka pääosassa näyttelevät Hilary Swank, Jeffrey Dean Morgan ja Christopher Lee. == Tuotanto == Hilary Swank otti itse yhteyttä tekijöihin etsiskeltyään produktioksi pienimuotoista psykologista ja eroottista trilleriä. Ohjaaja Jokinen kertoo joutuneensa "hieman suostuttelemaan" Christopher Leeta independent-tyyppisen tuotantoon, jossa useimmat joutuivat tinkimään palkastaan.Elina Kirssi: Mies joka pelkäsi pimeää. Me Naiset 22.6.2011, s.6. Elokuva kuvattiin New Yorkin kaupungissa sekä New Mexicon osavaltiossa Yhdysvalloissa toukokuun ja heinäkuun välillä vuonna 2009. == Juoni == Elokuvassa aviomiehestään eronnut tohtori Juliet (Swank) on aloittamassa uutta elämäänsä Brooklynissä upeassa talossa. Talossa alkaa kuitenkin tapahtua outoja ja hän alkaa uskoa, ettei ole talossa yksin. == Näyttelijät == == Julkaisu == Elokuva julkaistiin Yhdysvalloissa suoraan DVD:lle 29. maaliskuuta. Se julkaistiin kuitenkin joissain maissa elokuvateattereissa, kuten Isossa-Britanniassa 11. maaliskuuta 2011, Alankomaissa 7. huhtikuuta 2011 ja Suomessa 26. kesäkuuta 2011. == Lähteet == == Aiheesta muualla == * Elokuvan kotisivut * Luokka:Vuoden 2011 yhdysvaltalaiset elokuvat Luokka:Vuoden 2011 brittiläiset elokuvat Luokka:Antti J. Jokisen ohjaamat elokuvat Luokka:Yhdysvaltalaiset psykologiset jännityselokuvat Luokka:Brittiläiset jännityselokuvat
950 Ahrensa

950 Ahrensa on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Karl Wilhelm Reinmuth vuonna 1921. Pikkuplaneetan nimi tulee löytäjän ystäväperheen (Ahrens) mukaan. Ennen nimeämistään asteroidi tunnettiin tunnuksella 1921 JP. Ahrensan läpimitta on vain noin 15 kilometriä. Sen pyörähdysaika on hyvin pitkä, jopa 202 tuntia. ==Lähteet== *JPL Small-Body Database Browser: 950 Ahrensa (1921 JP) * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Päävyöhykkeen asteroidit
PSPP

PSPP on tilastotieteelliseen analyysiin suunniteltu vapaa ohjelmisto, joka toimii lähes kaikissa käyttöjärjestelmissä. Se on käytännössä samanlainen kuin SPSS muutamin poikkeuksin. Ohjelmassa ei ole muuttujien määrässä rajoituksia, eikä siihen tarvitse hankkia lisäosia, vaan siinä on kaikki valmiina.Gnu.org == Lähteet == == Aiheesta muualla == * PSPP Windows -version lataussivu Luokka:Tilasto-ohjelmistot Luokka:Vapaat ohjelmistot Luokka:Mac OS -ohjelmat Luokka:Linux-ohjelmat Luokka:Windows-ohjelmat
Mohabbatein

Mohabbatein (suom. ”Rakkaustarinat”) on intialainen hindinkielinen draamaelokuva vuodelta 2000. Sen on ohjannut Aditya Chopra ja tuottanut hänen isänsä Yash Chopra. Mohabbatein oli vuoden toiseksi menestynein hindielokuva. Elokuva voitti neljä Filmfare Awards -palkintoa. == Näyttelijät == == Soundtrack == == Palkinnot == * Filmfare Awards ** Paras miesnäyttelijä (kriitikkopalkinto) – Shah Rukh Khan ** Paras miessivuosa – Amitabh Bachchan ** Paras äänitys – Anuj Mathur ** Vuoden paras kohtaus * International Indian Film Academy Awards ** Paras miessivuosa – Amitabh Bachchan ** Paras tarina – Aditya Chopra ** Paras puvustus – Karan Johar, Manish Malhotra * Screen Awards ** Paras sanoitus – Anand Bakshi == Lähteet == == Aiheesta muualla == * * Luokka:Vuoden 2000 intialaiset elokuvat Luokka:Intialaiset romanttiset draamaelokuvat Luokka:Intialaiset elokuvamusikaalit Luokka:Hindinkieliset elokuvat Luokka:Yash Raj Filmsin elokuvat
Apua, olen muuttunut naiseksi

Apua, olen muuttunut naiseksi () on vuoden 1991 komediaelokuva, jonka on käsikirjoittanut ja ohjannut Blake Edwards. Elokuva kertoo Stevenistä (Perry King), jonka rakastajat murhaavat. Jotta Steven pääsisi taivaaseen, jonkun naisen on pidettävä hänestä sellaisena kuin hän on. Paholainen (Bruce Payne) kuitenkin ehdottaa, että Steven muutetaan naiseksi. ==Näyttelijät== == Aiheesta muualla == * Luokka:Vuoden 1991 yhdysvaltalaiset elokuvat Luokka:Yhdysvaltalaiset fantasiaelokuvat Luokka:Yhdysvaltalaiset romanttiset komediat Luokka:Blake Edwardsin ohjaamat elokuvat Luokka:Elokuvat kehonvaihdosta
Paul Laus

Paul Laus (s. 26. syyskuuta 1970 Beamsville, Ontario, Kanada) on kanadalainen entinen jääkiekkoilija. Hän oli pelipaikaltaan pääasiassa puolustaja, mutta pelasi myös laitahyökkääjänä. == Pelaajaura == === Uran alku === Laus pelasi ennen ammattilaisuraansa vuodet 1987–1990 juniorisarja OHL:ssä, yhden kauden Hamilton Steelhawksissa ja kaksi kautta Niagara Falls Thunderissa. Pittsburgh Penguins varasi hänet NHL:ään numerolla 37 varaustilaisuuden 1989 toisella kierroksella, mutta hän ei lopulta edustanut seuraa yhdessäkään NHL:n runkosarja- tai pudotuspeliottelussa. Hän aloitti ammattilaisuransa vuonna 1990 ja pelasi ensimmäisellä kaudellaan kolmessa eri seurassa, IHL:n Albany Choppersissa ja Muskegon Lumberjacksissä sekä ECHL:n Knoxville Cherokeesissä. Kauden 1991–1992 hän pelasi kokonaan Muskegon Lumberjacksissä ja kauden 1992–1993 Cleveland Lumberjacksissä. === NHL === Lausin NHL-pelaajaoikeudet siirtyivät kesäkuussa 1993 tulokasseura Florida Panthersille laajennusvaraustilaisuuden kautta, minkä jälkeen hän onnistui vakiinnuttamaan paikkansa NHL:ssä. Hän edusti Florida Panthersia koko yhdeksänvuotisen NHL- uransa, kaudesta kauteen . Hän oli kovaa työtä tekevä ja taklaava pelaaja, ja osallistui urallaan myös lukuisiin jääkiekkotappeluihin. Hän sijoittui kausina ja NHL:n jäähytilaston viiden kärkeen ja yhteensä hänelle kertyi liigassa 1 702 jäähyminuuttia, mikä on Florida Panthersin seuraennätys. Hänet tunnettiin myös johtajuudestaan. Hän toimikin kaudella 2001–2002 Panthersin kapteenina yhdessä Pavel Buren kanssa. Lausin ura päättyi loukkaantumiseen, tammikuussa 2002 saatuun rannevammaan, jonka vuoksi hän oli sivussa loppukauden 2001–2002 sekä koko kauden . Aiemmin hän oli ollut jo kaudella sivussa valtaosan otteluista, tuolla kertaa tyrävammasta ja -leikkauksesta toipumisen vuoksi. Laus ilmoitti pelaajauransa päättymisestä syksyllä 2003. Hän pelasi NHL- urallaan yhteensä 530 runkosarjaottelua, joissa teki 72 tehopistettä, 14 maalia ja 58 syöttöpistettä, ja 30 pudotuspeliottelua, joissa teki yhdeksän tehopistettä, kaksi maalia ja seitsemän syöttöpistettä. Hän pelasi NHL:n pudotuspeleissä kolmena kautena, kausina , 1996–1997 ja . Kohokohtana näistä on vuosi 1996, jolloin Panthers pelasi Stanley Cupin loppuotteluissa, häviten kuitenkin mestaruuden Colorado Avalanchelle. Laus pelasi tuona pudotuspelikeväänä 21 ottelua, joissa hän teki kahdeksan tehopistettä, kaksi maalia ja kuusi syöttöpistettä. == Pelaajauran jälkeen == Pelaajauransa jälkeen Laus on muun muassa työskennellyt perheyrityksessään Ontarion provinssissa ja valmentanut poikansa jääkiekkojoukkuetta. Hänellä on kolme lasta, tyttäret Lexie ja Kylie sekä poika Nick. == Lähteet == Luokka:Kanadalaiset jääkiekkoilijat Luokka:Pittsburgh Penguinsin varaamat pelaajat Luokka:Vuonna 1970 syntyneet Luokka:Elävät henkilöt
Switch

Switch voi tarkoittaa esimerkiksi: == Media ja fiktio == *Nintendo Switch, pelikonsoli *Apua, olen muuttunut naiseksi (Switch), vuoden 1991 elokuvan käsikirjoittanut ja ohjannut Blake Edwards *Switch (televisiosarja), 1970-luvun televisiosarjan pääosassa näyttelevät Robert Wagner ja Eddie Albert *BBC Switch, BBC:n brändi teineille ja esiteineille *Switch ja Switch Reloaded, saksalainen versio australialaisesta televisiosarjasta Fast Forward *Switch, vuoden 2011 ranskalainen elokuva *Switch (meksikolainen lehti) *Switch (romanialainen lehti), lehti vähemmistöille *Switch (manga) == Musiikki == *"Switch", Will Smithin kappale vuodelta 2005 *"Switch", Iggy Azalean kappale vuodelta 2017 *Switch, Golden Earringin albumi vuodelta 1975 *Switch, INXS:n albumi vuodelta 2017 *Switch, oik. Dave Taylor, brittiläinen house-DJ ja tuottaja *Switch, yhdysvaltalainen R&B-; ja funk-yhtye **Switch, Switchin albumi vuodelta 1978 *Switches, englantilainen indie rock -yhtye == Yritys == *The Switch, suomalainen energiateknologian yritys
Free Culture

Free Culture: How Big Media Uses Technology and the Law to Lock Down Culture and Control Creativity on oikeustieteen professorin Lawrence Lessigin vuonna 2004 julkaisema teos. Teos on julkaistu internetissä Creative Commons -lisenssin alaisena. Teoksen esipuheessa Lessig vertaa julkaisuaan aiempaan teokseensa Code and Other Laws of Cyberspace, jonka mukaan ohjelmistoilla on samanlainen vaikutus toimintaan kuin lainsäädännöllä. Free Culturen viesti poikkeaa tästä, ja teos käsittelee internetin aiheuttamien muutosten vaikutusta. Lessig analysoi tekijänoikeuden loukkausten, omaisuuden ja immateriaalioikeuksien yhteensovittamista. == Lähteet == == Aiheesta muualla == * Virallinen sivusto * Free Culture (pdf) luokka:Vuoden 2004 kirjat
Yhdysvaltain presidentinvaalit 1940

Yhdysvaltain presidentinvaalit 1940 järjestettiin 5. marraskuuta toisen maailmansodan varjossa. Istuva presidentti, demokraattien Franklin D. Roosevelt, valittiin kolmannelle kaudelle. Hänen vastaehdokkaansa oli musta hevonen, republikaanien Wendell Willkie. Kolmannelle kaudelle lähtemisestä heräsi julkista keskustelua, koska perinteenä oli ollut kaksi kautta. Demokraattisenkin puolueen sisällä Rooseveltin ehdokkuus kolmannelle presidenttikaudelle sai monia vastustajia. He syyttivät Rooseveltiä jopa siitä, että hän pyrki diktaattoriksi. == Lähteet == ==Aiheesta muualla== * How close was the 1940 election? , Michael Sheppard, Massachusetts Institute of Technology Luokka:Vuoden 1940 vaalit Presidentinvaalit 1940 Luokka:Franklin D. Rooseveltin presidenttikausi
Funafutin roomalaiskatolinen Mission Sui Iuris

Funafutin roomalaiskatolinen Mission Sui Iuris on katolinen hiippakunta Tuvalussa Funafutissa, ja se toimii Samoa-Apian arkkihiippakunnan alaisuudessa. Se perustettiin vuonna 1982 jakamalla Tarawan, Naurun ja Funafutin hiippakunta Tarawan ja Naurun hiippakunnaksi ja Funafutin Mission Sui Iurikseksi. Hiippakunnassa on vain yksi seurakunta, jolla oli vuonna 2017 vain 110 jäsentä. == Johtajat == * Pio Taofinu’u, S. M. (1982–1985) * John Hubert Macey Rodgers, S. M. (1985–1986) * Camille DesRosiers, S. M. (1986–2010) * John Ikataere Rarikin, M. S. C. (2010–2014) * Reinaldo B. Getalado M.S.P. (2014- ) ==Lähteet== Luokka:Kristinusko Tuvalussa Luokka:Katolisen kirkon hiippakunnat
Charged

Charged oli lappeenrantalainen thrash metal -yhtye. Yhtyeeltä ilmestyi yksi äänite ...in Vice, jonka levy-yhtiö Euros Records julkaisi vuonna 1989 Teijo Erkinharjun ja muun Peer Günt-organisaation avustuksella. == Kokoonpano == * Oskari Kymäläinen – kitara * Vesa Holsti – basso * Hannu Kettunen – rummut * Juha Kettunen – laulu == Diskografia == * == Aiheesta muualla == * Luokka:Suomalaiset thrash metal -yhtyeet
When I’m Gone

When I’m Gone voi tarkoittaa: *”When I’m Gone” (Eminemin kappale) *”When I’m Gone” (3 Doors Downin kappale) *”When I’m Gone” (Simple Planin kappale) *”When I’m Gone” (Motownin kappale) *”When I’m Gone”, kappale Phil Ochsin albumilta Phil Ochs in Concert *”When I’m Gone”, kappale The Click Fiven albumilta Modern Minds and Pastimes *”When I’m Gone”, kappale McAuley Schenker Groupin albumilta M.S.G. *”When I’m Gone (Randy Newmanin kappale)”, kappale Randy Newmanilta
Evankelis-luterilainen kirkko Ruotsissa

Evankelis-luterilainen kirkko Ruotsissa (ruotsiksi:Evangelisk-lutherska kyrkan i Sverige (ELKS)) on luterilainen kirkkokunta Ruotsissa. Kirkko on ensimmäinen yhä olemassaoleva luterilainen vapaakirkko Ruotsissa. Vuonna 1961 syntyi Tukholmaan St Martinin seurakunta, jonka pastorina toimi teologian tohtori Tom G. A. Hardt. Vuonna 1968 tästä seurakunnasta muotoutui Evankelis-luterilainen kirkko Ruotsissa.. Kirkko sai oikeuden vihkiä avioliittoon vuonna 1974. Hardt jatkoi johtajana. . Vuonna 1997 kirkko solmi saarnatuoliyhteyden Bengtsforsin St Petrin evankelis-luterilaiseen seurakuntaan. St Martinin seurakunnan kirkkoherra Tom G. A. Hardt kuoli 1998, jolloin kyseisen seurakunnan kirkkoherraksi valittiin St Petrin kirkkoherra Sten Rydh, joka on nykyään molempien seurakuntien kirkkoherra. Vuonna 2005 ELKS solmi kirkolliset yhteydet Luterilaiseen Konkordiakirkkoon (Lutherska Konkordiekyrkan). Kirkolla oli vuonna 2006 noin 30 jäsentä. Kirkko määrittelee itsensä tunnustukselliseksi luterilaiseksi kirkoksi, joka haluaa edistää uskonpuhdistuksen perintöä sekä luterilaista jumalanpalvelusperinnettä, johon kuuluvat rikas liturgia ja ehtoollinen keskuksena. ==Lähteet== ==Aiheesta muualla== * Kirkon kotisivut Luokka:Evankelis-luterilaiset kirkot Luokka:Luterilaisuus Ruotsissa
When I’m Gone (Eminemin kappale)

When I’m Gone on yhdysvaltalaisen hip hop -artisti Eminemin kappale hänen Curtain Call: The Hits -kokoelma-albumiltaan, joka julkaistiin 6. joulukuuta 2005. Kun kappale julkaistiin singlenä albumilta 6. joulukuuta 2005, se nousi sijalle kahdeksan yhdysvaltalaisen Billboard-aikakauslehden Hot 100 -singlelistalla, sijalle 22 Hot Rap Tracks -listalla, sijalle neljä Britannian singlelistalla ja ensimmäiselle sijalle australialaisella ARIA-singelistalla. Kappaleen musiikkivideon ohjasi Anthony Mandler. Nyrkkeilijä Tarick Salmaci (televisiosarjasta Contender – Haastaja) esiintyy videolla vaimonsa kanssa. == Kappalelista == ;CD single == Listasijoitukset == Lista (2005–2006) Paras sijoitus (ARIA Charts) 1 (Ö3 Austria Top 40) 7 (Ultratop (Flanderi)) 8 (Ultratop (Vallonia)) 26 Eurochart Hot 100 3 (Suomen virallinen lista) 3 (Media Control Charts 6 (Irish Singles Chart) 5 (Dutch Top 40) 3 (RIANZ) 2 (VG-lista) 4 (Ruotsin singlelista) 5 (Sveitsin singlelista) 7 (Britannian singlelista) 4 (Billboard Hot 100) 8 (Billboard Hot R&B;/Hip-Hop Songs) 96 (Billboard Hot Rap Tracks) 22 (Billboard Pop 100) 7 == Lähteet == Luokka:Vuoden 2005 kappaleet Luokka:Eminemin kappaleet Luokka:Eminemin tuottamat kappaleet
Estevan

Estevan on kaupunki Kanadassa Saskatchewanin provinssissa. Kaupunki sijaitsee noin 201 kilometriä kaakkoon provinssin pääkaupungista Reginasta ja 16 kilometriä pohjoiseen Yhdysvaltain rajalta. Kaupungin väkiluku on 10 084 (2006), ja sen talousalueella asuu 11 135 asukasta. == Historia == Kaupunki sijaitsee Souris River -jokilaakson pohjoisreunalla. Laakso muodostui viimeisen jääkauden loppuvaiheessa jäätiköiden sulamisvesien virratessa alueen läpi. Viimeisten 10 000 vuoden ajan alueella laidunsivat lukuisat biisonilaumat, joita metsästivät useat intiaaniheimot. Tutkimusmatkailija Pierre La Vérendryen vuonna 1734 tekemässä kartassa alueen läpi oli merkitty Warriors Trail -nimellä kulkeva kauppa- ja metsästysreitti. Eurooppalainen asutus kaupungin seudulla sai alkunsa vuonna 1892 Canadian Pacific Railwayn rakennettua rautatielinjauksen itäisestä Kanadasta. Kaksi vuotta myöhemmin Soo Line Railroad (Nykyisin Canadian Pacificin omistama) rakensi rautatien Yhdysvaltojen Minneapolisista Estevanin kautta Moose Jaw’n kaupunkiin. Estevan virallistettiin kyläksi 1899. Vuonna 1905 Estevanin väkiluku oli 596 asukasta ja se määriteltiin kaupungiksi (town) 1.3.1906. Kaupungin kasvu on kehittynyt energivarantojen hyödyntämisen ympärille. Hiilivoimalat muodostuivat alueen yhdeksi täkeimmäksi työllistäjäksi. Ensimmäinen hiilivoimalaitos oli vuonna 1930 valmistunut "Estevan Generating Station", vuonna 1957 käyttöönotettiin "Boundary Dam Power Station", jota laajennettiin vuosien 1970, 1973 ja 1978 aikana. Viimeisin "Shand Generating Station" valmistui vuonna 1992. Alueelta löydettiin öljyä vuonna 1955, jolloin kaupungin väkiluku kaksinkertaistui vain parin vuoden aikana noin 8 500 asukkaaseen. == Talous == Kaupungin ja sitä ympäröivän alueen tärkeimmät työllistäjät ovat hiilikaivos ja voimalat, öljyntuotanto sekä maatalous. Tärkeimpiä luonnonvaroja ovat savi, kivihiili, maakaasu ja öljy. Alueen voimalat tuottavat noin puolet koko Saskatchewanin provinssin sähköntarpeesta. Kaupunkia kutsutaan Saskatchewanin energiapääkaupungiksi. Estevanin lähialueilla sijaitsee kaikkiaan 6 000 öljylähdettä. Energiatuotannon ohella maatalous on alueen merkittävä työllistäjä ja teollisuudenala. Maatalouden tärkeimpiä tuotteita ovat vehnät, öljykasvit, nautakarja, hevoset, vapiti, villisika ja biisoni. == Ilmasto == Estevan sijaitsee lämminkesäisellä mannerilmastovyöhykkeellä (Köppenin ilmastoluokitus Dfb). Talvet ovat yleensä kylmiä ja kuivia, kesät puolestaan lyhyitä, lämpimiä ja keskimääräistä kosteampia. Kaupunki on maan aurinkoisin ja pilvettömin kaupunki. Aurinko paistaa vuosittain keskimäärin 2 500 tuntia ja taivas on pilvetön keskimäärin 2 979 tuntia vuodessa. == Lähteet == == Aiheesta muualla == * Luokka:Saskatchewanin kaupungit
Liipaisin

Liipaisin on mekanismi, joka toteuttaa laukaisun tuliaseissa tai voimatyökaluissa. Melkeinpä kaikki liipaisimet toimivat etusormen liikkeestä. Tuliaseissa liipaisinta puristetaan, ei vedetä. ==Toiminta== Tuliaseissa liipaisimella laukaistaan aseen panos patruunakammiossa. Tämä saadaan aikaan käyttämällä iskevää osaa eli iskuria, jolloin jousien avulla aikaansaatu liike-energia laukaisee nallin. Paintball-aseissa käytetään jatkettua "kaksinkertaista" liipaisinta sillä ajatuksella, että sormissa on enemmän voimaa kun etu- ja keskisormi toimivat samaan aikaan kuin jos vain etusormi painaa liipaisinta. == Lähteet == ==Aiheesta muualla== * US Patent 4514923 Luokka:Asetekniikka ja:ダブルアクション
Tulitikkuja lainaamassa (täsmennyssivu)

Tulitikkuja lainaamassa tarkoittaa seuraavia: *Tulitikkuja lainaamassa, Maiju Lassilan romaani vuodelta 1910 *Tulitikkuja lainaamassa, Yrjö Nortamon ja Toivo Särkän ohjaama elokuva vuodelta 1938 *Tulitikkuja lainaamassa, Leonid Gaidain ja Risto Orkon ohjaama elokuva vuodelta 1980
Manacor

Manacor on kaupunki ja kunta Espanjassa Mallorcan saarella. Kaupunki sijaitsee saaren itäosassa. Manacorissa oli 40 279 asukasta vuonna 2016, ja kaupungin pinta-ala on 260,31 neliökilometriä. Toinen paikkakunta kunnassa on Porto Cristo, jossa on kuuluisat Drachin luolat (espanjaksi Cuevas del Drach, katalaaniksi Coves del Drac). Cales de Mallorcassa sijaitsee talaiot- kulttuuria edustava esihistoriallinen kylä Hospitalet Vell. Tennisammattilainen Rafael Nadal on Manacorista kotoisin. == Kuvia == Iglesia San Vicente Ferrer Manacor 02.jpg|Església de Santa Maria dels Dolors 122 Torre de ses Puntes, c. Menorca 10 (Manacor).jpg|Torre de ses Puntes Manacor Museum Gebäude 03.JPG|Torre dels Enagistes (Museo Histórico de Manacor) Plaza de Móra.JPG|Plaça de sa Mora Estación de tren en Manacor, Mallorca - panoramio.jpg|Rautatieasema 41 Coves del Drac, columnes.jpg|Coves del Drac (Porto Cristo) S’Hospitalet Vell 13.JPG|S'Hospitalet Vell (Cales de Mallorca) ==Lähteet== ===Viitteet=== ==Aiheesta muualla== *Manacorin sivusto Luokka:Espanjan kaupungit Luokka:Mallorca Luokka:Baleaarien kunnat
Heikki Joensuu

Heikki Joensuu (s. 1956 Turku) on suomalainen lääkäri ja syöpätutkija. Hänen johdollaan on tutkittu kasvaintyyppiä gist (gastrointestinaalinen stroomatuumori). Vuosina 2010–2014 hän toimii akatemiaprofessorina. Joensuu opiskeli Britanniassa Atlantic Collegessa ja sen jälkeen lääkäriksi Turun yliopistossa, josta hän valmistui 1981. Hän valmistui syöpätautien ja sädehoidon erikoislääkäriksi 1987 ja samana vuonna hän väitteli lääketieteen ja kirurgian tohtoriksi. Vuonna 1988 hänet nimitettiin kokeellisen onkologian dosentiksi ja 1990 kliinisen onkologian ja sädehoidon dosentiksi. Helsingin yliopiston syöpätautien ja sädehoidon professoriksi hän sai nimityksen 1994, jolloin hän aloitti HYKSin syöpätautien klinikalla.Noora Jussila, Lääketieteen seuraava supertähti, Helsingin Sanomat 11.6.2011 sivu A 9 Tutkiessaan verisuonten kasvua hillitsevien lääkkeiden käyttöä munuaissyöpään hän törmäsi gistiin ensi kerran. Osoittautui, että samat lääkkeet tehoavat molempiin. imatinibi (kauppanimi Glivec) hyväksyttiin seuraavana vuonna Yhdysvalloissa myeloidisen leukemian hoitoon. Vuonna 2004 Joensuu ryhtyi tutkimaan lääkkeen käyttöä gistin hoidossa. Hän esitteli tutkimustuloksia 2011 Yhdysvalloissa syöpäalan suurimman kongressin pääluennoitsijana. Joensuu sai vuonna 2012 Matti Äyräpään palkinnon. Hänet valittiin Suomalaisen Tiedeakatemian jäseneksi vuonna 2007. == Lähteet == == Aiheesta muualla == * Heikki Joensuu Suomen Akatemian sivustolla Luokka:Akatemiaprofessorit Luokka:Suomalaiset lääkärit Luokka:Suomalaiset tieteilijät Luokka:Onkologit Luokka:Matti Äyräpään palkinnon saajat Luokka:Vuonna 1956 syntyneet Luokka:Elävät henkilöt
Kriketin Euroopan-liiga 2011

Euroopan krikettiliigassa pelattiin kaudella 2011 T20-muotoisia otteluita eli normaalia lyhempiä 20 syöttövuoron pelejä. == 3. divisioona== Kolmas divisioona pelattiin Sloveniassa 11. - 14. toukokuuta. Sija Joukkue Voitot Tasan Ei tulosta Tappiot Pst NRR 1 align="left" 5 0 0 0 10 4.78 2 align="left" 3 0 0 2 6 0.19 3 align="left" 2 0 0 3 4 -0.15 4 align="left" 2 0 0 3 4 -0.43 5 align="left" 2 0 0 3 4 -2.36 6 align="left" 1 0 0 4 2 -1.12 == 2.divisioona == Toinen divisioona pelattiin Belgiassa 20.–25. kesäkuuta. Lohko A Sija Joukkue Voitot Tasan Ei tulosta Tappiot Pst NRR 1 Man-saari 4 0 0 0 8 4.48 2 align="left" 2 0 1 1 5 0.45 3 align="left" 2 0 1 1 5 -0.31 4 align="left" 1 0 0 3 2 -1.64 5 align="left" 0 0 0 4 0 -3.57 Lohko B Sija Joukkue Voitot Tasan Ei tulosta Tappiot Pst NRR 1 align="left" 5 0 0 0 10 2.43 2 align="left" 3 1 0 1 7 0.25 3 align="left" 3 0 0 2 6 2.12 4 align="left" 1 1 1 2 4 -0.10 5 align="left" 1 0 1 3 3 0.83 6 align="left" 5 0 0 5 0 -5.90 sijat 1-4 * Man- saari - 94/10/19 - 96/4/13.1 * - 236/2/20 - 91/10/17.1 * - 188/7/20 - 115/10/17 * Man-saari - 155/4/19 - 142/9/19 sijat 5-8 * - 86/7/20 - 87/2/12.5 * - 168/5/20 - 149/10/19 * - 141/8/20 - 106/9/20 * - 101/9/20 - 104/8/19.1 sijat 9-11 * - 158/8/20 - 119/10/17.2 * - 95/4/12 - 92/9/12 * - 199/8/20 - 121/10/16.2 Lopullinen järjestys 1)Belgia 2)Itävalta 3)Man-saari 4)Portugali 5)Espanja 6)Kreikka 7)Suomi 8)Luxemburg 9)Malta 10)Kypros 11)Ruotsi. Sveitsi jäi pois turnauksesta. == 1.divisioona == Ensimmäinen divisioona pelattiin Jerseyssä ja Guernseyssä 19.–24. heinäkuuta. Mukana olivat Kroatia, Tanska, Ranska, Saksa, Gibraltar, Guernsey, Israel, Italia, Jersey, Norja sekä kaksi parasta joukkuetta 2. divisioonan turnauksesta eli Belgia ja Itävalta. Lohko A Sija Joukkue Voitot Tasan Ei tulosta Tappiot Pst NRR 1 align="left" 4 0 0 1 8 1.82 2 align="left" 4 0 0 1 8 1.49 3 align="left" 3 0 0 2 6 -0.20 4 align="left" 3 0 0 2 6 -0.58 5 Gibraltar 1 0 0 4 2 -1.65 6 align="left" 0 0 0 5 0 -0.98 Lohko B Sija Joukkue Voitot Tasan Ei tulosta Tappiot Pst NRR 1 align="left" 4 0 0 1 8 2.52 2 align="left" 4 0 0 1 8 1.20 3 align="left" 3 0 0 2 6 -0.45 4 align="left" 2 0 0 3 4 -0.04 5 align="left" 2 0 0 3 4 -1.29 6 align="left" 0 0 0 5 0 -1.62 sijat 1-4 * - 133/8/20 - 119/9/20 * - 136/4/20 - 78/10/18.2 * - 83/10/17.2 - 84/4/18,1 * - 158/8/20 - 162/2/17.2 sijat 5-8 * - 113/6/20 - 108/9/20 * - 119/8/20 - 122/7/19.2 * - 70/10/16.3 - 71/4/16.5 * - 125/8/20 - 114/10/19.3 sijat 9-12 * Gibraltar - 110/10/19.2 - 67/10/18.1 * - 222/7/20 - 132/8/20 * Gibraltar - 157/7/20 - 134/10/18 * - 172/7/20 - 86/10/17 Lopullinen järjestys 1)Tanska 2)Italia 3)Jersey 4)Guernsey 5)Norja 6)Ranska 7)Belgia 8)Itävalta 9)Gibraltar 10)Saksa 11)Israel 12)Kroatia ==Lähteet== * Cricketeurope4.net * ICC Cricket Luokka:Kriketin Euroopan-liiga Luokka:Vuoden 2011 kriketti
Wilson Raj Perumal

Wilson Raj Perumal (s. 31. heinäkuuta 1965) on singaporelainen vedonlyönnin välittäjä, jota on epäilty rahanpesurikoksista muun muassa suomalaisessa jalkapallossa. Perumal kuuluu Singaporen tamilivähemmistöön. Hänet on kotimaassaan tuomittu viiden vuoden vankeusrangaistukseen poliisin päälle ajamisesta, mutta hän pakeni ensin Britanniaan, sitten Suomeen, jossa hänet otettiin kiinni helmikuussa 2011. Perumalin epäillään välittäneen seuroihin omia pelaajiaan ja siten voineen vaikuttaa pelituloksiin. Hän on julkistetuissa kuulusteluasiakirjoissa sanonut tehtäväkseen kehitellä otteluiden manipulointiin liittyviä uusia ideoita. Vedonlyönti on tapahtunut lähinnä Kiinan markkinoilla. Heinäkuussa 2011 Perumal tuomittiin Lapin käräjäoikeudessa kahden vuoden ehdottomaan vankeuteen lahjomisesta elinkeinotoiminnassa, väärennyksestä, valtionrajarikoksesta ja haitanteosta virkamiehelle. Tuomio tuli Rovaniemen Palloseuran ottelutulosten järjestämisestä vuosina 2008–2011. Hän oli kärsinyt tuomiosta vuoden, kun hänet luovutettiin Unkariin. Siellä hän auttoi viranomaisia sikäläisessä ottelumanipulaatiossa mutta ollut samaan aikaan taustalla manipuloimassa Australian jalkapallo-ottelujen tuloksia. Perumal otettiin kiinni Suomessa jälleen huhtikuussa 2014. Taustalla oli Singaporen antama kansainvälinen etsintäkuulutus. Luovutuksesta päättää oikeusministeriö. Hänen Suomen-matkansa syistä ei ole tietoa, mutta epäilyksiä on, että kyse olisi jälleen ottelutuloksien järjestelystä. Suomen houkuttelevuus johtuu siitä, että lainsäädäntö ei tunne urheilurikoksia. Rangaistukset rikollisesta toiminnasta ovat pienempiä kuin muissa Euroopan maissa tai muualla maailmassa. Artikkeli 1 verkossa Artikkeli 2 verkossa Perumalin toimia on tutkittu myös Britanniassa. == Lähteet == == Aiheesta muualla == * Wilson Raj Perumal faces up to match- fixing and bribery allegations as trial begins in Finland. The Telegraph. Luokka:Singaporelaiset henkilöt Luokka:Rikolliset Luokka:Vuonna 1965 syntyneet Luokka:Elävät henkilöt
Philipp Petzschner

Philipp Petzschner (s. 24. maaliskuuta 1984 Bayreuth) on saksalainen tennispelaaja. Parhaimmillaan hän on ollut kaksinpelissä ATP-listan sijalla 35 syyskuussa 2009 ja nelinpelissä yhdeksäntenä huhtikuussa 2011. Hän on voittanut urallaan yhden ATP-turnauksen kaksinpelissä ja viisi turnausta nelinpelissä, joista kaksi on Grand Slam -turnauksia. Grand Slam -turnauksissa Petzschner on päässyt kaksinpelissä parhaimmillaan kolmannelle kierrokselle Wimbledonissa vuosina 2009 ja 2010. Ranskan avoimissa sekä Yhdysvaltain avoimissa hän on päässyt toiselle kierrokselle. Ensimmäisen turnausvoittonsa kaksinpelissä Petzschner saavutti Wienin ATP-turnauksessa vuonna 2008, jossa hän voitti loppuottelussa Gaël Monfilsin luvuin 6–4, 6–4. Nelinpelissä hän on voittanut viisi turnausta Jürgen Melzerin kanssa. Ensimmäinen tuli Zagrebissa 2010, toinen Wimbledonissa 2010, kolmas Rotterdamissa 2011, neljäs Stuttgartissa 2011 ja viides Yhdysvaltain avoimissa 2011. == Lähteet == == Aiheesta muualla == * Philipp Petzschnerin kotisivut * Philipp Petzschner profiili ATP:n kotisivuilla Luokka:Saksalaiset tennispelaajat Luokka:Vuonna 1984 syntyneet Luokka:Elävät henkilöt
Jænberht

Jænberht (k. 792) oli varhaisella keskiajalla elänyt munkki, Canterburyn luostarin apotti ja Canterburyn arkkipiispa. Arkkipiispana ollessaan hänellä oli hankala suhde Mercian kuninkaaseen Offaan, joka takavarikoi kirkon maita. Omasta toiveestaan hänet haudattiin Pyhän Augustinuksen luostariin. == Lähteet == Luokka:Canterburyn arkkipiispat Luokka:Brittiläiset pyhimykset Luokka:700-luvulla syntyneet Luokka:Vuonna 792 kuolleet
Alphege (täsmennyssivu)

Alphege voi tarkoittaa seuraavia keskiajalla eläneitä henkilöitä: *Alphege Canterburyn arkkipiispa ja marttyyri *Ælfheah Kalju (myös Alphege) Winchesterin piispa *Alphege Wellsiläinen 3. Wellsin piispa *Elphege (Lichfield) Lichfieldin piispa
FIFA Football 2004

FIFA Football 2004, tunnetaan myös nimillä FIFA Soccer 2004, FIFA 04 tai FIFA 2004, on Electronic Artsin julkaisema jalkapalloaiheinen videopeli. Se julkaistiin lokakuussa 2003. Peli on FIFA-pelisarjan yhdestoista peli. Pelissä on ensimmäistä kertaa mukana Off the ball -toiminto, jossa pystyy hallitsemaan useaa pelaajaa yhtä aikaa. Pelissä on mukana 18 liigaa (mm. Italian Serie A, Englannin Valioliiga ja Maajoukkueet), 350 joukkuetta ja 10 000 pelaajaa. Fifa Football 2004 -pelissä pystyy myös puhumaan vastustajan kanssa Online- otteluissa EA SPORTS Talk-toiminnon avulla. Siihen kuitenkin tarvittaan USB- kuulokkeet. Kannessa esiintyvät pelaajat ovat Alessandro Del Piero, Thierry Henry sekä Ronaldinho. == Maajoukkueet pelissä == * * * * * * * * * * * * * * * * * * * * * * * * * * * * * * * * * * * * * ==Lähteet== Luokka:FIFA-pelit Luokka:Vuoden 2003 videopelit Luokka:Verkkomoninpelit Luokka:PlayStation 2 -pelit Luokka:PlayStation-pelit Luokka:Nintendo GameCube -pelit Luokka:Xbox- pelit Luokka:Windows-pelit Luokka:Game Boy Advance -pelit Luokka:N-Gage-pelit Luokka:Mobiilipelit
Missio sui iuris

Missio sui iuris, myös nimeltään itsenäinen lähetys, on harvinainen katolisen kirkon pseudo-hiippakunnallinen järjestelmä, jota käytetään lähetyskentillä, joilla on hyvin vähän katolilaisia. Missio sui iurista johtaa hiippakunnallinen superiori, joka voi olla pappi, piispa, arkkipiispa tai jopa kardinaali. ==Aiheesta muualla== *Catholic Dioceses in the World Luokka:Katoliset käsitteet Luokka:Lähetystyö
Potiche – aivovaimo

Potiche – aivovaimo (Potiche) on vuonna 2010 julkaistu ranskalais-belgialainen komediaelokuva, jonka on ohjannut François Ozon. Elokuva perustuu Pierre Barilletin ja Jean-Pierre Grédyn Potiche-nimiseen näytelmään. Elokuvan pääosassa näyttelevät Catherine Deneuve, Gérard Depardieu, Fabrice Luchini, Karin Viard, Judith Godrèche ja Jérémie Renier. Elokuvan tapahtumat sijoittuvat vuoteen 1977 ja se kertoo alistuvasta vaimosta, joka alkaa johtaa miehensä sateenvarjotehdasta työntekijöiden alettua kapinoimaan tyrannimaista esimiestään vastaan. Ranskaksi elokuvan nimi "Potiche" tarkoittaa koristevaasia, mutta karkeasti myös vanhan ja varakkaan miehen nuorta ja viehättävää vaimoa, niin sanottua statussymbolia. Elokuva kilpaili myös vuoden 2010 Venetsian elokuvajuhlilla. == Näyttelijät == == Julkaisu == Elokuva esitettiin ensimmäisen kerran syyskuussa 2010 Venetsian elokuvajuhlilla, jossa se oli kilpailemassa Kultaisesta leijonasta. Se julkaistiin 10. marraskuuta 2010 Ranskassa ja Belgiassa ja 1. heinäkuuta 2011 Suomessa. == Lähteet == == Aiheesta muualla == * Elokuvan kotisivut * Potiche Rotten Tomatoesissa Luokka:Vuoden 2010 ranskalaiset elokuvat Luokka:Näytelmiin perustuvat elokuvat Luokka:Ranskalaiset komediaelokuvat Luokka:François Ozonin ohjaamat elokuvat Luokka:Vuoden 2010 belgialaiset elokuvat
Wendell Willkie

Wendell Lewis Willkie (18. helmikuuta 1892 – 8. lokakuuta 1944) oli yhdysvaltalainen juristi, joka oli republikaanien ehdokas Yhdysvaltain presidentinvaaleissa 1940. Vaikka Yhdysvallat pysyi toisessa maailmansodassa puolueettomana ennen Japanin vuonna 1941 tekemää hyökkäystä Pearl Harboriin, hän kannatti maansa suurempaa osallistumista sotaan Britannian ja muiden liittoutuneiden tukemiseksi. Vastaehdokas, demokraattien presidentti Franklin D. Roosevelt voitti vuoden 1940 vaalit. Willkie kuoli sydänkohtaukseen 52-vuotiaana.All the Presidents Books ==Lähteet== == Aiheesta muualla == Luokka:Yhdysvaltalaiset republikaanipoliitikot Luokka:Yhdysvaltalaiset juristit Luokka:Vuonna 1892 syntyneet Luokka:Vuonna 1944 kuolleet
Stoned in Love

Stoned in Love on tanssikappale Chicanelta ja laulajana toimii Tom Jones. Se on julkaistu 24. huhtikuuta 2006. Kappale on Chicanen kolmannelta albumilta Somersault ja Tom Jonesin 2006 julkaisemalta Greatest Hits: The Platinum Edition -albumilta. Videon on ohjannut Phil Griffin. Video kertoo naisesta ja miehestä, jotka ajavat autoa aavikolla ja ryöstelevät. Miehen nimi on Tom Jones Bandit, koska hän pitää videossa koko ajan Tom Jones -naamaria päässä. Lopussa poliisit paljastavat, kuka piileksii naamarin takana. Nainen rakastaa naamarimiestä, ei oikeaa miestä naamarin takana. Luokka:Vuoden 2006 kappaleet Luokka:Brittiläiset musiikkikappaleet
Sandro

Sandro Ranieri Guimarães Cordeiro, tunnetaan myös nimellä Sandro (s. 15. maaliskuuta 1989 Riachinho) on brasilialainen jalkapalloilija, joka edustaa Italian Serie A:ssa pelaavaa Genoaa. Omimmillaan hän on puolustavana keskikenttäpelaajana keskikentän pohjalla. Sandro pelasi kotimaassaan Sport Club Internacionalissa ensin B-joukkueessa ja tammikuusta 2008 alkaen ykkösjoukkueessa. Hän voitti Copa Sudamericanan kaudella 2008–2009 ja Copa Libertadoresin kaudella 2009–2010. Hän edusti Englannissa Tottenhamia kaudet 2010–2014, minkä jälkeen hän siirtyi Queens Park Rangersiin. Tämän jälkeen hän on edustanut West Bromwich Albionia lainasopimuksella, turkkilaista Antalyasporia sekä Italiassa Beneventoa lainalla, Genoaa ja Udinesea lainalla. Sandro voitti Brasilian maajoukkueen paidassa hopeaa Lontoon olympialaisissa 2012. == Lähteet == Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 1989 syntyneet Luokka:Elävät henkilöt
Rob Friend

Rob Friend (s. 23. tammikuuta 1981 Rosetown, Saskatchewan) on kanadalainen jalkapalloilija, pelipaikaltaan hyökkääjä. Hän edusti urallaan muun muassa norjalaisia, alankomaalaisia ja saksalaisia seuroja. Hän pelasi Kanadan maajoukkueessa 32 ottelua ja teki niissä kaksi maalia. == Saavutukset == * Norjan cup: 2005 == Lähteet == == Aiheesta muualla == * Friend canadasoccer.com-sivustolla Luokka:Kanadalaiset jalkapalloilijat Luokka:Vuonna 1981 syntyneet Luokka:Elävät henkilöt
Mona Barthel

Mona Barthel (s. 11. heinäkuuta 1990 Bad Segeberg) on saksalainen tennispelaaja. Parhaimmillaan hän on ollut naisten maailmanlistalla kaksinpelissä sijalla 23 maaliskuussa 2013 ja nelinpelissä sijalla 63 syyskuussa 2015. Hän on voittanut urallaan neljä WTA-turnausta kaksinpelissä ja kaksi nelinpelissä. Grand Slam -turnauksen pääsarjassa Barthel pelasi ensimmäisen kerran Ranskan avoimissa 2011, jossa hän selviytyi toiselle kierrokselle voitettuaan Sybille Bammerin. Toisella kierroksella hän hävisi Anastasija Pavljutšenkovalle. Ensimmäisen puolivälieräpaikkansa WTA- kiertueella Barthel saavutti kesäkuussa 2011 e-Boks Sony Ericsson Openissa, jossa hän voitti toisella kierroksella Barbora Záhlavová-Strýcován. Puolivälierissä hän voitti kolmanneksi sijoitetun Bethanie Mattek-Sandsin. Välierissä Barthel hävisi maailmanlistan ykköselle, Caroline Wozniackille suoraan kahdessa erässä. Ensimmäisen turnausvoittonsa kaksinpelissä Barthel saavutti Hobartin turnauksessa tammikuussa 2012. Toisen turnausvoittonsa hän otti Pariisissa vuonna 2013, kolmannen Båstadissa vuonna 2014 ja neljännen Prahassa vuonna 2017. == Lähteet == == Aiheesta muualla == * Luokka:Saksalaiset tennispelaajat Luokka:Vuonna 1990 syntyneet Luokka:Elävät henkilöt
Anu Laitila

Anu Susanna Laitila (s. 16. maaliskuuta 1978)Kuka kukin on 2011, Otava 2010 on Turun kaupungin kulttuurijohtaja. Aiemmin hän työskenteli Keravan kaupungin vapaa-ajan ja hyvinvoinnin toimialajohtajana, Suomen Viron-instituutin johtajana 2015–2018, Lukukeskuksen toiminnanjohtajana 2008–2014 ja Nuoren Voiman Liiton toiminnanjohtajana 2005–2008. Anu Laitila on kotoisin Haapavedeltä ja kirjoittanut ylioppilaaksi Kuortaneen urheilulukiosta 1997. Hän suoritti Executive Master of Business Administration -tutkinnon Henley Business Schoolissa Readingin yliopistossa (UK) vuonna 2021. Lopputyö käsitteli kaksoisjohtajuutta, eli poliittisen ja viranhaltijajohdon dynamiikkaa. Hän valmistui filosofian maisteriksi Helsingin yliopistossa kotimaisesta kirjallisuudesta 2004. Vuosina 2011–2012 hän suoritti European Diploma in Cultural Project Management -tutkinnon. Anu Laitila valitsi vuoden 2015 Lasten- ja nuortenkirjallisuuden Finlandia-palkinnon {{Verkkoviite|osoite=https://yle.fi/uutiset/3-8483476 Hän on kääntänyt Viron kirjallisuutta, muun muassa Hasso Krullin eeppisen runoelman Meter ja Demeter (2009). Anu Laitila oli suomalais-virolaisen ystävyysseuran Tuglas-seuran johtokunnan jäsen 2006–2013 (puheenjohtaja 2011–2013) sekä Suomen Viron- instituutin hallituksen jäsen 2008–2014 (varapuheenjohtaja 2010–2014). Syksyn 2010 seurakuntavaaleissa Anu Laitila oli Helsingin ääniharavia. Hän oli Oulunkylän seurakuntaneuvoston ja Helsingin seurakuntayhtymän yhteisen kirkkovaltuuston jäsen. Laitilan puoliso on toimittaja ja SDP:n kansanedustaja Timo Harakka. Parilla on kaksi kouluikäistä lasta. == Julkaisuja == * Creative reading in Europe - Finland and European Models of Literature and Reading Promotion, 6.5.2012 * Luova lukeminen hyödyttää läpi elämän Helsingin Sanomat, 31.5.2012 * Kirja joka muutti elämäni (toim. Silja Koiviston kanssa, WSOY, 2013)http://www.lukukeskus.fi/kirjajokamuuttielamani/ * Voiko johtaja olla palvelija? Itsenäisyyden juhlavuoden lastensäätiön vieraskynä 11.8.2022 ==Lähteet== Luokka:Suomalaiset virkamiehet LUokka:Suomalaiset järjestöjohtajat Luokka:Suomentajat Luokka:Vuonna 1978 syntyneet Luokka:Elävät henkilöt
Luuhaukikalat

Luuhaukikalat (Lepisosteiformes) on viuhkaeväisiin kuuluva kalalahko. Lahkoon kuuluu ainoastaan yksi heimo luuhauet (Lepisosteidae). Luuhaukilajeja tavataan nykyisin ainoastaan Pohjois- ja Keski-Amerikan makeista ja murtovesistä. ==Taksonomia== Varhaisimmat luuhaukikaloihin kuuluvat fossiilit on ajoitettu myöhäiselle hiilikaudelle. Sukupuuttoon kuolleita sukuja ovat Pohjois- Afrikasta löytynyt Paralepidosteus sekä Brasiliasta löytyneet Obaichtys ja Oniichtys sekä Masillosteus. Nykyään lahkossa elää seitsemän lajia, jotka jaetaan kahteen sukuun. Aikaisemmin amian ja luuhaukikalojen katsottiin kuuluvan samaan lahkoon Holostei ja siihen kuului myös monia hävinneitä kaloja. Tämä lahko on kuitenkin tarkemman tutkimuksen tuloksena paljastunut parafyleettiseksi. Toisinaan luuhaukikalat sijoitetaan eräiden muiden sukupuuttoon kuolleiden kalaheimojen kanssa kuuluvaksi lahkoon Semionotiformes. Alla olevassa kladogrammissa luuhaukikalat sijoitetaan kladiin Ginglymodi sukupuutton kuolleen Semionotiformesin ja kahden ei kumpaankan näistä lahkoista sijoitetun suvun kanssa (incertae sedis), Neosemionotus ja Kyphosichthys ==Anatomia== Luuhaukikalat ovat pitkiä ja solakkaruumiisia kaloja, suurin laji keihäsluuhauki voi saavuttaa jopa 3 metrin pituuden. Kuono on hyvin pitkä ja suussa on useita neulamaisia hampaita. Suomut ovat suurikokoiset ja kiinnittyneet toisiinsa muodostaen ikään kuin panssarin. Selkäeviä kaloilla on yksi ja se sijaitsee lähellä pyrstöä. Luuhaukien uimarakot voivat toimia keuhkojen tavoin ja lajit voivat ottaa tarvitsemansa hapen myös ilmasta ja tämän vuoksi ne voivat tulla toimeen myös vähähappisessa vedessä. Luuhaukikalojen selkäranka on kaloille poikkeuksellinen ja muistuttaa matelijoiden ja eräiden lintujen selkärankaa. Muilla kaloilla ainoastaan luikeroihin kuuluvilla Andamia-suvun lajeilla. Väritykseltään luuhaukilajit ovat ruskeita ja eräillä lajeilla on pilkkuja. ==Levinneisyys ja elintavat== Luuhaukikalat elivät lähes koko Pangae-mantereen alueella. Tästä todisteena ovat fossiilit, joita on löytynyt Pohjois- ja Keski-Amerikan lisäksi myös Etelä-Amerikasta, Afrikasta, Euroopasta ja Intiasta. Nykyään lajeja tavataan Ainoastaan Pohjois- ja Keski-Amerikasta eteläisimmän lajin ollessa Costa Ricassa elävä Tropiikinluuhauki ja pohjoisimpana Quebecin eteläosissa elää Luuhauki. Niiden elinympäristöä ovat pääasiassa hitaasti virtaavat makeat vedet, eräitä lajeja tavataan myös murtovesistä ja jättiluuhaukea merialueilta Kuuban lähistöltä. Luuhauet uiskentelevat yleensä hitaasti veden pinnan läheisyydessä. Talvisin ne siirtyvät syvempiin vesiin ja vaipuvat horroksenkaltaiseen tilaan. Luuhaukikalat kutevat ainoastaan makeissa vesissä. Mäti on myrkyllistä ja väriltään vihreää. Luuhaukien ravintoa ovat pääasiassa kalat, mutta voivat syödä myös rapuja ja muita äyriäisiä ja toisinaan myös vesilintuja. Taloudellisesti tärkeitä kalastettavia lajeja ovat erityisesti keihäsluuhauki ja jättiluuhauki. Lihan lisäksi kaloista voidaan hyödyntää myös suomut, joista tehdään koruja. ==Lähteet== *
Kroatian parlamentti

Kroatian parlamentti (kroatiaksi Hrvatski sabor) on Kroatian yksikamarinen lainsäädäntövaltaa käyttävä elin, joka on nykymuodossaan perustettu vuonna 1990. Lainsäädännön lisäksi parlamentti voi armahtaa rikollisia.. Parlamenttiin kuuluu lain mukaan 100–160 jäsentä, jotka valitaan neljän vuoden välein. Tällä hetkellä parlamentilla on 151 jäsentä ja heillä on syytesuoja.. Vuodesta 2000 alkaen istuntosalin parvi, jolla on 52 paikkaa, on varattu parlamentin toimintaa seuraaville kansalaisille. Tämä kuuluu parlamentin tarjoamiin kansalaispalveluihin, joilla pyritään takaamaan kansalaisten osallistuminen politiikkaan ja päätöksenteon läpinäkyvyys. Kansalaispalvelut voidaan tuoda myös koulujen kansalaistaitojen tunneille.. Viimeisimmät vaalit pidettiin heinäkuussa 2020. Kroatian demokraattinen liitto säilytti suurimman puolueen asemansa ja voitti vaalit. Oppositiopuolueista koostuva blokki menetti paikkoja, ja blokkia johtanut sosiaalidemokraattien puheenjohtaja Davor Bernardić ilmoitti astuvansa syrjään puheenjohtajan paikaltaan vaalituloksen selvittyä.. == Lähteet == Luokka: Kroatian politiikka Luokka:Kansalliset parlamentit
Norwegian Wood

Norwegian Wood voi tarkoittaa: * Norwegian Wood (This Bird Has Flown), vuoden 1965 kappale The Beatlesilta * Norwegian Wood (musiikkifestivaali), vuotuinen musiikkifestivaali Oslossa, Norjassa * Norwegian Wood (romaani), kirjailijalta Haruki Murakami ** Norwegian Wood (elokuva), romaanin elokuvasovituksen ohjannut Tran Anh Hung
Norwegian Wood (elokuva)

Norwegian Wood () on japanilainen draamaelokuva, jonka on ohjannut Tran Anh Hung ja joka perustuu Haruki Murakamin samannimiseen romaaniin. Elokuva julkaistiin Japanissa 11. joulukuuta 2010. == Näyttelijät == == Julkaisu == Elokuva ensi-esitettiin Venetsian elokuvajuhlilla Italiassa, jossa se oli kilpailemassa Kultaisesta leijonasta. Seuraavaksi se julkaistiin Japanin elokuvateattereissa 11. joulukuuta 2010. === Eurooppa === Isossa-Britanniassa elokuva julkaistiin 11. maaliskuuta 2011 ja Suomessa 8. heinäkuuta 2011. Venäjällä elokuva julkaistiin nimellä Норвежский лес 16. joulukuuta 2010. == Arvioita == Uuden Suomen Mikko Piela pitää elokuvaa varsin persoonallisen sensuellina ja tyyliteltynä kuvauksena japanilaisten nuorten aikuisten seksuaalisista ongelmista ja murheista 1960-luvulla. Hänelle tulee mieleen Oshiman Aistien valtakunta, kuitenkin siten että pornografinen aines on leikattu pois. Tran Anh Hungin väitettä pyrkimyksestä uuden elokuvan kielen luomisesta Murakamin romaanin mystisen, päähenkilön tajuntaan uppoutuvan ilmaisun välittämiseksi US-kriitikko kuitenkin pitää liioitteluna kaikesta visuaalista kauneudesta huolimatta. On tämäntapaista ennenkin nähty, Mikko Piela arvioi. Turun Sanomien Tapani Maskula näki Norwegian Woodin riuduttavan hitaana mutta kunnianhimoisena ja kompromissittomana elokuvana, joka kuitenkin jää jälkeen Tran Anh Hungin tunnetumman teoksen Vihreän papaijan tuoksu maagisesta lumouksesta. == Lähteet == == Aiheesta muualla == * * * === Arvostelut === * * Luokka:Vuoden 2010 japanilaiset elokuvat Luokka:Romanttiset draamaelokuvat Luokka:Japanilaiset romaaneihin perustuvat elokuvat
Easy Living

”Easy Living” on Ralph Raingerin säveltämä ja Leo Robinin sanoittama musiikkikappale vuodelta 1937. Se sävellettiin Paramount Picturesin samannimiseen elokuvaan (suom. Vapaalippu paratiisiin), jossa se esitettiin instrumentaalina. Billie Holiday nauhoitti sen Teddy Wilsonin orkesterin kanssa kesäkuussa 1937, ja kappale yhdistetään usein juuri häneen. Kappaletta on käytetty myös elokuvien Muistojen yö (1939), Easy Living (1949) ja Chinatown (1974) musiikkiraidalla. Hitaan balladin sanat kertovat rakkaan ihmisen kanssa elämisen helppoudesta. Lukuisat jazzartistit ovat nauhoittaneet kappaleen, ja sitä pidetään yhtenä tyylilajin standardeista. Muun muassa Dexter Gordon, Bill Evans, Miles Davis ja Clifford Brown ovat äänittäneet omat versionsa kappaleesta. == Lähteet == Luokka:Vuoden 1937 kappaleet Luokka:Ralph Raingerin säveltämät kappaleet Luokka:Leo Robinin sanoittamat kappaleet Luokka:Balladit Luokka:Jazzstandardit Luokka:Yhdysvaltalaiset musiikkikappaleet
1404 Ajax

1404 Ajax on Jupiterin troijalainen asteroidi, eli pikkuplaneetta joka kiertää Aurinkoa 1:1 rataresonanssissa Jupiterin kanssa. Se sijaitsee kaasujättiläisplaneetan radan L4 Lagrangen pisteessä. Ajaxin löysi Karl Wilhelm Reinmuth vuonna 1936. Pikkuplaneetta sai nimensä Troijan sodan sankari Aiasin mukaan. Ennen nimeämistään asteroidi tunnettiin tunnuksella 1936 QW. ==Lähteet== *JPL Small-Body Database Browser: 1404 Ajax (1936 QW) *IAU Minor Planet Center: List of Jupiter Trojans * *Discovery Circumstances: Numbered Minor Planets (1)-(5000): Minor Planet Center *Numbered minor planets Luokka:Jupiterin troijalaiset
Whitehall (täsmennyssivu)

Whitehall tarkoittaa muun muassa seuraavia: *Whitehall, katu Lontoossa *Whitehallin palatsi, Englannin kuningaskunnan hallitsijoiden entinen asuinpalatsi Lontoossa *Whitehall-tutkimus, kaksi Britanniassa tehtyä tutkimusta, Whitehall I ja II *HMS Whitehall, Britannian kuninkaallisen laivaston alus
A Foggy Day

”A Foggy Day” on George Gershwinin säveltämä ja Ira Gershwinin sanoittama musiikkikappale vuoden 1937 elokuvamusikaalista Neitonen ahdingossa. Kappaleen esitti elokuvassa Fred Astaire, jonka levytys nousi Yhdysvaltojen singlelistalla sijalle kolme. Bob Crosbyn orkesteri nousi kappaleella listoille vuonna 1938. Elokuvan ensiesitys oli yli viisi kuukautta George Gershwinin kuoleman jälkeen. Hän ehti kuitenkin saada sävellyksen valmiiksi, toisin kuin viimeisiksi jääneet kappaleensa ”Love Walked In” ja ”Our Love Is Here to Stay”, jotka viimeisteltiin hänen kuolemansa jälkeen. Kappale sijoittuu Lontooseen ja alkaa Big Benin kellonlyönneillä. Se tunnetaan myös nimellä ”A Foggy Day in London Town”. Seija Lampila levytti kappaleen Sauvo Puhtilan suomennoksena vuonna 1959 nimellä ”Sumuinen päivä”. == Lähteet == Luokka:Vuoden 1937 kappaleet Luokka:George Gershwinin säveltämät kappaleet Luokka:Ira Gershwinin sanoittamat kappaleet Luokka:Jazzstandardit